Euroopa Liidu Teataja L 307 , 12/11/1997 Lk 0033 - 0037



Komisjoni otsus, 6. november 1997, millega sätestatakse Madagaskarilt pärit kala- ja akvakultuuritoodete impordi eritingimused (EMPs kohaldatav tekst) (97/757/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 95/71/EÜ, [2] eriti selle artiklit 11, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [3] viimati muudetud direktiiviga 96/43/EÜ, [4] eriti selle artikli 19 lõiget 7, ning arvestades, et: komisjoni ekspert on teinud Madagaskarile kontrollkülastuse, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja -järelevalvet käsitlevate Madagaskari õigusaktide sätteid võib käsitada samaväärsetena direktiivi 91/493/EMÜ sätetega; Madagaskari asutus Direction des services vétérinaires (DSV) du ministère de l’élevage on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, külmhoone ja külmutuslaeva loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, külmhoonete või külmutuslaevade loetelu; kõnealune loetelu tuleb koostada DSV poolt komisjonile esitatud teabe põhjal; seepärast peab DSV tagama direktiivi 91/493/EMÜ artikli 11 lõike 4 vastavate sätete järgimise; DSV on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete, külmhoonete või külmutuslaevade heakskiitmist käsitlevate nõuetega samaväärsete nõuete täitmise kohta; on vaja tunnistada kehtetuks komisjoni 1. augusti 1997. aasta otsus 97/516/EÜ, mis käsitleb teatavate Madagaskarilt pärit kalatoodete suhtes võetavaid teatavaid kaitsemeetmeid [5]; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direction des services vétérinaires (DSV) du ministère de l’élevage on Madagaskari pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. Artikkel 2 Madagaskarilt pärit kala- ja akvakultuuritooted peavad vastama järgmistele tingimustele: 1) igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2) tooted peavad olema pärit käesoleva otsuse B lisas loetletud heakskiidetud ettevõtetest; 3) välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "MADAGASKAR" ja päritoluettevõtte, külmhoone või külmutuslaeva loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema DSV esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Otsus 97/516/EÜ tunnistatakse kehtetuks. Artikkel 5 Käesolev otsus on adresseeritud liikmesriikidele. Brüssel, 6. november 1997 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 332, 30.12.1995, lk 40. [3] EÜT L 373, 31.12.1990, lk 1. [4] EÜT L 162, 1.7.1996, lk 1. [5] EÜT L 214, 6.8.1997, lk 53. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA I. Heakskiidetud ettevõtete loetelu Number | Nimi | Aadress | Heaks kiidetud kuni | MAD 111 SV | Pêche et froid de l'océan Indien | Antsiranana | 1.10.1998 | MAD 101 SV | Pêcherie de Nosy Be | Nosy Be | 1.10.1998 | MAD 107 SV | Réfrigepêche Ouest | Mahajanga | 1.10.1998 | MAD 126 SV | Aqualma | Mahajamba | 1.10.1998 | MAD 151 SV | Pêcherie du Menabe | Morondava | 1.10.1998 | MAD 104 SV | Le Martin-pêcheur | Taolagnaro | 1.10.1998 | II. Külmhoonete loetelu Number | Nimi | Aadress | Heaks kiidetud kuni | MAD EF 03 | Aquamen | Tamatave | 1.10.1998 | MAD EF 04 | Réfrigepêche Est | Tamatave | 1.10.1998 | III. Külmutuslaevade loetelu Number | Nimi | Aadress | Heaks kiidetud kuni | MAD 52-01 SV | Aquamen I | Aquamen | 1.10.1998 | MAD 52-02 SV | Aquamen V | Aquamen | 1.10.1998 | MAD 52-03 SV | Aquamen VI | Aquamen | 1.10.1998 | MAD 52-04 SV | Aquamen XI | Aquamen | 1.10.1998 | MAD 52-05 SV | Aquamen II | Aquamen | 1.10.1998 | MAD 52-06 SV | Aquamen III | Aquamen | 1.10.1998 | MAD 52-07 SV | Aquamen IV | Aquamen | 1.10.1998 | MAD 52-08 SV | Aquamen VII | Aquamen | 1.10.1998 | MAD 06-01 SV | Rantabe | Réfrigepêche Est | 1.10.1998 | MAD 06-02 SV | Mangoro | Réfrigepêche Est | 1.10.1998 | MAD 06-03 SV | Fanantara | Réfrigepêche Est | 1.10.1998 | MAD 06-04 SV | Rianila | Réfrigepêche Est | 1.10.1998 | MAD 07-01 SV | Cap St-Augustin | Réfrigepêche Ouest | 1.10.1998 | MAD 07-02 SV | Cap St-Vincent | Réfrigepêche Ouest | 1.10.1998 | MAD 07-03 SV | Cap St-Sébastien | Réfrigepêche Ouest | 1.10.1998 | MAD 07-04 SV | Cap St.-André | Réfrigepêche Ouest | 1.10.1998 | MAD 07-05 SV | Cap Ste-Marie | Réfrigepêche Ouest | 1.10.1998 | MAD 07-21 SV | Baie d'Ambaro | Crustapêche | 1.10.1998 | MAD 07-22 SV | Baie de Boina | Crustapêche | 1.10.1998 | MAD 51-01 SV | Melaky 1 | Pêcherie du Menabe | 1.10.1998 | MAD 51-02 SV | Melaky 2 | Pêcherie du Menabe | 1.10.1998 | MAD 51-03 SV | Melaky 3 | Pêcherie du Menabe | 1.10.1998 | --------------------------------------------------